== Historie ==
[[Fil:First night with Movia bus line 8A 02.JPG|thumb|Første officielle linje 8A fra Friheden st. er ankommet til Nordhavn st.]]
Oprettelsen af linje 8A var resultatet af blandt andet [[Københavns Kommune]]s budgetaftale for 2015. Der var tale om en ide, der havde været fremme før, nemlig at den hidtidige linje 18 skulle omdannes til A-bus. Den nye A-buslinje kom således til at følge linje 18's hidtidige linjeføring fra Nordhavn st. ad [[Jagtvej (København)|Jagtvej]], [[Falkoner Allé]] og [[Gammel Køge Landevej]] til Friheden st. Driften blev dog generelt udvidet med et par ekstra afgange i timen, ligesom dem fik drift døgnet rundt ligesom de øvrige københavnske A-buslinjer. Til gengæld gav man afkald på forbindelse til den vestlige del af industriområdet [[Avedøre Holme]], som linje 18 hidtil havde betjent i myldretiden, men hvor [[linje 200S]] i stedet blev omlagt til. Trods dette forventedes det dog, at opgraderingen ville give 700.000 passagerer ekstra om året på den i forvejen meget benyttede linje.<ref>[http://myldretid.dk/nyheder/nr/872 ''Københavns linje 18 bliver A-bus''] af Thomas de Laine. Myldretid, 20. september 2014.</ref>
Filosofi Historie Foreninger Organisationer